Chotárny potok (prítok Hrona)

Chotárny potokNázvy vodných tokov. Bratislava: Úrad geodézie, kartografie a katastra Slovenskej republiky. Dostupné online   [cit. 2026-02-20. je potok v regióne Tekov, na území obce Ladomerská Vieska v okrese Žiar nad Hronom v Banskobystrickom kraji. Nachádza sa na pomedzí geomorfologických celkov Štiavnické vrchy a Žiarska kotlina a ústi do Hrona. Má dĺžku  a je tokom III. rádu. 
 Sútok zdrojníc 
Chotárny potok sa začína sútokom zdrojníc v  na území obce Ladomerská Vieska, na katastrálnej hranici medzi katastrálnym územím Vieska a katastrálnym územím Ladomer, v lesnom extraviláne na severnom úbočí lesa Spariská v okrese Žiar nad Hronom v Banskobystrickom kraji. Východná zdrojnica pramení v lesnom extraviláne v  a má dĺžku ; pramení a tečie po katastrálnej hranici medzi katastrálnym územím Vieska a katastrálnym územím Ladomer. Južná zdrojnica pramení v lesnom extraviláne v  a má dĺžku ; patrí do Chránenej krajinnej oblasti Štiavnické vrchy, ktorej hranica prechádza cez sútok zdrojníc.
 Opis toku 
Chotárny potok tečie od sútoku zdrojníc severným smerom cez lesný extravilán územím obce Ladomerská Vieska, väčšinu svojho toku tečie po katastrálnej hranici medzi katastrálnym územím Vieska a katastrálnym územím Ladomer,  pravým brehom obteká les Háj a ľavým brehom les Brezina, v  vteká do intravilánu Ladomerskej Viesky, v  priberá pravostranný bezmenný prítok pritekajúci z pasienka Močiarce, meandruje, obteká Farský kostol Krista kráľa, opúšťa katastrálnu hranicu a vteká na katastrálne územie Ladomer v obci Ladomerská Vieska, v  podteká cestu I. triedy 65 Nitra – Žiar nad Hronom - Kremnica, podteká ulicu SNP, v  podteká železničnú trať Nové Zámky - Zvolen, v  priamo na hranici medzi obcou Ladomerská Vieska a mestom Žiar nad Hronom ústi do Hrona v jeho bočnom ramene s názvom Žiarsky rybník ako jeho ľavostranný prítok. Hron ďalej ústi do Dunaja.Priebeh Chotárneho potoka v Základnej báze údajov geografického informačného systému ZB GIS. Dostupné online na  [cit. 2026-02-20]Geografické názvy okresu Žiar nad Hronom A5. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-244/1986 z 29.7.1986. 86 s. S. 12-14. 79-911-86 (identifikačný kód tlačoviny z obdobia pred ISBN).
Chotárny potok patrí do okresu Žiar nad Hronom v Banskobystrickom kraji. Začína sa sútokom zdrojníc, preteká a ústi do Hrona na území obce Ladomerská Vieska. Nachádza sa na pomedzí geomorfologického celku Štiavnické vrchy s ich geomorfologickým podcelkom Hodrušská hornatina a geomorfologického celku Žiarska kotlinaKOČICKÝ, Dušan a IVANIČ, Boris. Geomorfologické členenie Slovenska. Bratislava: Štátny geologický ústav Dionýza Štúra, 2011. Dostupné online na   [cit. 2026-02-10Názvy vrchov a dolín Slovenskej socialistickej republiky A6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 10, 80, 81, 91. 079-902-87 NVA (identifikačný kód tlačoviny z obdobia pred ISBN). Chotárny potok má jeden bezmenný prítok. 

 Pôvod názvu  
Názov vodného toku Chotárny potok má pôvod v apelatíve chotár s jeho stredovekým významom hranica medzi územiami dvoch administratívnych celkov (obcí, panstiev, krajín) rozšírenom systémovým formantom prídavného mena -ny s významom patriaci hranici medzi obcami, súvisiaci s hranicou. Zo slova chotárny po kombinácii so všeobecným podstatným menom potok s významom menší prirodzený vodný tok bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe Chotárny potok ako súčasť veľmi početnej skupiny názvov v slovenskej toponymii, najmä hydronymii. Chotárny potok väčšinu svojho toku tiekol po obecnej hranici medzi samostatnými obcami Vieska a Ladomer, ktoré boli v roku 1960 zlúčené do obce Ladomerská Vieska, dnes tečie po hranici medzi ich katastrálnymi územiamiKRŠKO, Jaromír: Hydronymia povodia Hrona. Banská Bystrica, Univerzita Mateja Bela Fakulta humanitných vied, 2008. 351 s. S. 86, 87. ISBN 978-80-8083-511-5.. 
Názov vodného toku Chotárny potok bol štandardizovaný v roku 1976Geografické názvoslovie Základnej mapy ČSSR 1:50 000 z územia Slovenskej socialistickej republiky, 1. Názvy neosídlených geografických objektov, Stredoslovenský kraj. Slovenský úrad geodézie a kartografie, č. P-164/1976 z 23.06.1976, Kartografické informácie 9. 177 s. S. 55. Bratislava 1977. 79-008-76 (identifikačný kód tlačoviny z obdobia pred ISBN).. V množine slovenskej štandardizovanej hydronymie vodných tokov hydronymum Chotárny potok nie je jedinečným hydronymom; na Slovensku je osemnásť vodných tokov s týmto štandardizovaným názvom (február 2026).
 Referencie   


Kategória:Vodné toky v okrese Žiar nad Hronom
Kategória:Potoky na Slovensku 
Kategória:Vodné toky v Štiavnických vrchoch
Kategória:Vodné toky v Žiarskej kotline
Kategória:Ladomerská Vieska 
Kategória:Povodie Hrona